Diari Oficial de la Generalitat Valenciana


Sumari del DOGV 8393, del 28-09-2018 (2018/8803)

RESOLUCIÓ de 14 de setembre de 2018, de la Direcció General de Política Educativa, per la qual es concedeixen els premis extraordinaris al rendiment acadèmic d'Educació Secundària Obligatòria corresponents al curs 2017-2018.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8393

Data del DOGV
:   28-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8803


Data del document
:   14-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 14 de setembre de 2018, de la Direcció General de Política Educativa, per la qual es concedeixen els premis extraordinaris al rendiment acadèmic d'Educació Secundària Obligatòria corresponents al curs 2017-2018. [2018/8803]  
L'Ordre 58/2010, de 2 de juny, de la Conselleria d'Educació, ha regulat la convocatòria dels premis extraordinaris al rendiment acadèmic d'Educació Secundària Obligatòria de la Comunitat Valenciana, a partir del curs 2009-2010.  
L'ordre esmentada anteriorment estableix en l'article 6.3 que la direcció general competent en matèria d'Ordenació i Centres Docents dictarà una resolució de concessió dels premis, que serà publicada en el Diari Oficial de la Generalitat Valenciana abans del 30 de novembre.  
  
Revisades les sol·licituds i ordenades aquestes de major a menor nota mitjana en quart curs d'Educació Secundària Obligatòria, s'ha confeccionat la relació d'alumnat adjudicatari dels premis extraordinaris d'Educació Secundària Obligatòria.  
Per tot això, en virtut de les atribucions que em confereix l'article 6.3 de l'Ordre 58/2010, de 2 de juny, així com el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Concedir premi extraordinari al rendiment acadèmic d'Educació Secundària Obligatòria, corresponent al curs 2017-2018, a l'alumnat que es ressenya en l'annex de la present resolució.  
  
Segon  
Els alumnes i les alumnes que, havent sigut proposats a premi extraordinari al rendiment acadèmic d'Educació Secundària Obligatòria corresponent al curs 2017-2018, no apareixen en l'annex de la present resolució no han obtingut premi extraordinari.  
  
Tercer  
L'alumnat premiat rebrà un diploma a l'excel·lència en el rendiment acadèmic expedit per la Conselleria d'Educació, Investigació, Cultura i Esport, que serà entregat en un acte acadèmic organitzat a l'efecte.  
  
  
Quart  
L'obtenció del premi extraordinari d'Educació Secundària Obligatòria per part d'un alumne o d'una alumna es farà constar en el seu historial acadèmic i en el seu expedient acadèmic per mitjà d'una diligència específica, que haurà d'omplir el centre docent on l'alumne o alumna haja finalitzat l'etapa.  
  
De conformitat amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, el present acte, que no posa fi a la via administrativa, podrà ser recorregut en recurs d'alçada davant de la Secretaria Autonòmica d'Educació i Investigació en el termini d'un mes a comptar des de l'endemà de la seua publicació.  
  
València, 14 de setembre de 2018.- El director general de Política Educativa: Jaume Fullana i Mestre.